Overgangen fra ranger til marshal skjer definitivt ikke i det stille. Kanes ranger-kompis Charlie Katz blir skutt til døde under det som påstås å være et voldtektsforsøk, og stemplet som en skamplett på rangerkorpsets ære. Kane tar det mer enn tungt, bryter over tvert og reiser for å finne ut hva som hendte. Underveis ligger han med Leda «Wink» og legen Cindy Floren, dreper revolvermannen Hondo Kid samt Ernie Harn, Carl Wink, Van Buren og seks til. Etter å ha nedkjempet skurkene og renvasket vennen Katz blir imidlertid Kane selv overrumplet - av en mann som langsomt trekker fram en U.S. Marshal-stjerne fra lommen. Slik blir Kane brått stående ansikt til ansikt både med en ny venn og en ny arbeidsgiver.